CELEX: 32013R0136
Language: da
Date: 2013-02-18 00:00:00
Title: Kommissionens gennemførelsesforordning (EU) nr. 136/2013 af 18. februar 2013 om udelukkelse i 2013 af ICES-underafsnit 27 og 28.2 fra visse fiskeriindsatsbegrænsninger i henhold til Rådets forordning (EF) nr. 1098/2007 om en flerårig plan for torskebestandene i Østersøen og fiskeriet, der udnytter disse bestande

19.2.2013   
            
            
               DA
            
            
               Den Europæiske Unions Tidende
            
            
               L 46/18
            
         KOMMISSIONENS GENNEMFØRELSESFORORDNING (EU) Nr. 136/2013
   af 18. februar 2013
   om udelukkelse i 2013 af ICES-underafsnit 27 og 28.2 fra visse fiskeriindsatsbegrænsninger i henhold til Rådets forordning (EF) nr. 1098/2007 om en flerårig plan for torskebestandene i Østersøen og fiskeriet, der udnytter disse bestande
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1098/2007 af 18. september 2007 om en flerårig plan for torskebestandene i Østersøen og fiskeriet, der udnytter disse bestande, om ændring af forordning (EØF) nr. 2847/93 og om ophævelse af forordning (EF) nr. 779/97 (1), særlig artikel 29, stk. 2,
   ud fra følgende betragtninger:
   
               (1)
            
            
               Forordning (EF) nr. 1098/2007 indeholder bestemmelser for fastsættelse af fiskeriindsatsbegrænsninger for torskebestandene i Østersøen.
            
         
               (2)
            
            
               På grundlag af forordning (EF) nr. 1098/2007 er der i bilag II til Rådets forordning (EU) nr. 1088/2012 af 20. november 2012 om fastsættelse for 2013 af fiskerimuligheder for visse fiskebestande og grupper af fiskebestande i Østersøen (2) fastsat fiskeriindsatsbegrænsninger for 2013 i Østersøen.
            
         
               (3)
            
            
               Ifølge artikel 29, stk. 2, i forordning (EF) nr. 1098/2007 kan Kommissionen udelukke underafsnit 27 og 28.2 fra visse fiskeriindsatsbegrænsninger, hvis torskefangsterne i seneste rapporteringsperiode ikke nåede op på en nærmere bestemt mængde.
            
         
               (4)
            
            
               På baggrund af medlemsstaternes rapporter og rådgivningen fra Den Videnskabelige, Tekniske og Økonomiske Komité for Fiskeri bør ICES-underafsnit 27 og 28.2 i 2013 udelukkes fra de pågældende fiskeriindsatsbegrænsninger.
            
         
               (5)
            
            
               Forordning (EU) nr. 1088/2012 finder anvendelse fra den 1. januar 2013. For at sikre sammenhæng med nævnte forordning bør nærværende forordning også anvendes fra den 1. januar 2013.
            
         
               (6)
            
            
               Foranstaltningerne i denne forordning er i overensstemmelse med udtalelse fra Komitéen for Fiskeri og Akvakultur —
            
         VEDTAGET DENNE FORORDNING:
   Artikel 1
   Bestemmelserne i artikel 8, stk. 1, litra b), og artikel 8, stk. 3, 4 og 5, i forordning (EF) nr. 1098/2007 gælder ikke for ICES-underafsnit 27 og 28.2 i 2013.
   Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   Den anvendes fra den 1. januar 2013.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. februar 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 248 af 22.9.2007, s. 1.
   
      (2)  EUT L 323 af 22.11.2012, s. 2.